SET สัปดาห์นี้ขาดแรงขับเคลื่อนเชิงบวก-กลยุทธ์เน้นหุ้นแนวโน้มกำไร Q3 สดใส
SET สัปดาห์นี้ขาดแรงขับเคลื่อนเชิงบวก-กลยุทธ์เน้นหุ้นแนวโน้มกำไร Q3 สดใส
13 ก.ย. 2563

Weekly outlook: “Sideways/Down” ต้าน 1300/1307 จุด รับ 1267/1254 จุด
บล.โนมูระ พัฒนสิน ระบุในบทวิเคราะห์ว่า สัปดาห์นี้ (14-18 ก.ย.63)
• (*) Brexit Uncertainty : ประเด็น Brexit มีความไม่แน่นอนเพิ่มขึ้น หลัง EU และ UKยังไม่สามารถบรรลุข้อตกลงทางการค้ากันได้สำเร็จ ขณะที่นายกฯอังกฤษเผยหากยังไม่ได้บทสรุปภายใน 15 ก.ย.นี้ UK จะออกจาก EU แบบไม่มีข้อตกลง (No DealBrexit) ซึ่งควาตึงเครียดมีมากขึ้น หลัง EU เตรียมฟ้องศาลกรณีที UK กำลังผลักดันร่างกฎหมาย Internal Market Bill ให้ผ่านการอนุมัติจากรัฐสภา ซึ่งทาง EU มองว่าร่างดังกล่าวขัดแย้งต่อข้อตกลง Brexit ที่ได้ทำไว้กับ EU ก่อนหน้านี้ ก่อให้เกิดความเสี่ยงต่อเศรษฐกิจยุโรปอีกครั้ง
• (+) FTSE Rebalance : FTSE Rebalance ประกาศรายชื่อหุ้นชุดใหม่ และจะปรับน้ำหนัก 18 ก.ย.นี้ โดยประเทศไทยถูกเพิ่มน้ำหนักรวม 119 ล้านเหรียญฯ ซึ่งหุ้นไทยที่เข้า FTSE All World Index(Large + Mid Cap) : ได้แก่ CRC(คาดเม็ดเงิน 90.5ล้านเหรียญฯ), BBL(NVDR คาดเม็ดเงิน 76 ล้านเหรียญฯ) และ CBG(คาด 32 ล้านเหรียญฯ) ลดน้ำหนัก PTT, CPALL, SCC, AOT, ADVANC, BDMS, SCB, GULF,PTTEP เฉลี่ย 11ล้านเหรียญฯ ถึง 3 ล้านเหรียญฯต่อบริษัท
• (*) Political Uncertainty : ติดตามการชุมนุมทางการเมืองของนักศึกษา 19 ก.ย.นี้
แม้ทางมหาวิทยาลัยธรรมศาสตร์จะแถลงไม่อนุญาตให้จัดชุมนุม แต่กลุ่มผู้ชุมนุมยังยืนยันเดินหน้าต่อ จึงต้องจับตาความเสี่ยงทางการเมือง
• (-) SET EPS Downgrade : EPS ของตลาดหุ้นไทยปี 2020-21F ยังคงถูกปรับลงอย่างต่อเนื่อง สู่ 58.54 และ 76.34 บาท/หุ้น ตอกย้ำ Valuation ตลาดหุ้นไทยที่ตึงตัว
โดยปัจจุบันซื้อขายที่ PER20-21F ที่ 22.05x และ 16.9x สูงกว่าค่าเฉลี่ยระยะยาวที่15.6x เป็นแรงกดดันตลาดหุ้นไทย
• (-/*) ติดตามรายละเอียดผู้ติดเชื้อ COVID-19 หลังมีรายงานนักบอลติดเชื้อ(ติดจากในหรือนอก)
• (*) Key to Watch : จับตาการประชุม FOMC(15-16ก.ย.), BOJ (16-17ก.ย.),BOE(17ก.ย.) Nomura คาดไม่มีมาตรการเพิ่มเติม แต่แนะติดตามมุมมองเศรษฐกิจ
กลยุทธ์การลงทุน : ตลาดหุ้นไทยยังขาดแรงขับเคลื่อนเชิงบวก ดังนั้นพอร์ตลงทุนเชิงTactical คงถือหุ้นเพียง 25% ส่วนการเก็งกำไรเน้นหุ้นแนวโน้มกำไร 3Q20 น่าจะดี TU,CPF, KCE, SMT, WICE, TASCO, ICHI, OSP, HTC, SPALI, XO
หุ้นเด่นสัปดาห์นี้ : แนะนำ CPF, TU, XO ส่วนสัปดาห์ก่อน SAPPE, TU, XO ให้ผลตอบแทน -2.22% ดีกว่าดัชนีฯที่ให้ผลตอบแทน -2.44%
1) CPF(TP36): ราคาหมูเวียดนามเริ่มฟื้นตัวเชิงบวก + ค่าเงินบาทอ่อนค่าหนุน
2) TU(TP15.5): คาดกำไรโตทั้งปีนี้และปีหน้า + ค่าเงินบาทอ่อน
3) XO(TP10.5): กำไร 3Q20 มีแนวโน้มเติบโตดีกว่าคาดเป็น Upside Risk